b'\n_START_ARTICLE_\nMohammed Bedjaoui\n_START_SECTION_\nBiografija\n_START_PARAGRAPH_\nGrenoblio universitete baig\xc4\x97 studijas: 1952 m. \xe2\x80\x93 Politikos moksl\xc5\xb3 institute, 1955 m. \xe2\x80\x93 Teis\xc4\x97s fakultete, teis\xc4\x97s moksl\xc5\xb3 daktaras. Nuo 1951 iki 1953 m. advokatas Pranc\xc5\xabzijoje, po to iki 1956 m. dirbo Nacionaliniame mokslini\xc5\xb3 tyrim\xc5\xb3 centre (Centre national de la recherche scientifique, CNRS). Al\xc5\xbeyro karo metu nuo 1956 iki 1962 m. buvo Front de Lib\xc3\xa9ration Nationale (FLN), kovojusios u\xc5\xbe Al\xc5\xbeyro nepriklausomyb\xc4\x99 nuo Pranc\xc5\xabzijos, teis\xc4\x97s patar\xc4\x97jas._NEWLINE_Nuo 1964 iki 1970 m. Al\xc5\xbeyro teisingumo ministras, nuo 2002 iki 2005 m. Konstitucinio Teismo pirmininkas ir nuo 2005 m. iki 2007 m. u\xc5\xbesienio reikal\xc5\xb3 ministras. Nuo 1982 iki 2001 m. Tarptautinio Teisingumo Teismo teis\xc4\x97jas ir nuo 1994 m. iki 1997 m. pirmininkas Hagoje._NEWLINE_Nuo 1964 iki 1965 m. Al\xc5\xbeyro universiteto Teis\xc4\x97s ir ekonomikos fakulteto dekanas. Po to iki 1979 m. ambasadorius Pranc\xc5\xabzijoje. Nuo 1965 m. Tarptautin\xc4\x97s teis\xc4\x97s komisijos narys ir nuo 1981 m. 77 grup\xc4\x97s pirmininkas._NEWLINE_\xc4\xaevairi\xc5\xb3 universitet\xc5\xb3 garb\xc4\x97s daktaras. Nuo 1977 m. Institut de Droit international narys._NEWLINE_Ved\xc4\x99s. Turi 2 dukras.'